ai4bharat/Pralekha huggingface dataset:
ரெயில்வே அமைச்சகம்
இதுவரை இல்லாத அளவுக்கு அதிக இன்ஜின்களை 2021-22 நிதியாண்டில் பனாரஸ் லோகோமோட்டிவ் ஒர்க்ஸ் உற்பத்தி செய்துள்ளது
இதுவரை இல்லாத அளவில் அதிக எண்ணிக்கையிலான இன்ஜின்களை 2021-22 நிதியாண்டில் தயாரித்து பனாரஸ் லோகோமோட்டிவ் ஒர்க்ஸ் புதிய சாதனையைப் படைத்துள்ளது.
மொசாம்பிக்கிற்கு ஏற்றுமதி செய்யப்பட்ட 4 இன்ஜின்கள் உட்பட மொத்தம் 367 இன்ஜின்கள் இந்த ஆண்டு தயாரிக்கப்பட்டது, இது மிகப்பெரிய சாதனையாகும். இந்த 367 இன்ஜின்களில் பயணிகள் இன்ஜின் மொத்தம் 31, சரக்கு இன்ஜின் மொத்தம் 332 மற்றும் மொசாம்பிக்கிற்கு 04 இன்ஜின்கள் அடங்கும்.
2021-22 நிதியாண்டில் ஏற்றுமதி செய்யப்பட்ட லோகோக்களிலிருந்து 60.68 கோடிகளையும், 2011 முதல் மொத்தம் 704 கோடிகளையும், 2011 முதல் இன்றுவரை ரயில்வே அல்லாத வாடிக்கையாளர்களிடமிருந்து 1837 கோடிகளையும் இந்நிறுவனம் பெற்றுள்ளது.
2021-22-ம் ஆண்டில், ஏற்றுமதி செய்யப்பட்ட இன்ஜின் உதிரிபாகங்கள் மூலம் 6.09 கோடி வருவாயை பனாரஸ் லோகோமோட்டிவ் ஒர்க்ஸ் ஈட்டியுள்ளது. 2020-21-ல் இது 1.08 கோடியாக இருந்த நிலையில், முந்தைய ஆண்டை விட 464 சதவீதம் அதிகமாகும்.
இதேபோல், ரயில் இன்ஜின் உதிரிபாகங்கள் மூலம் ரயில்வே அல்லாத வாடிக்கையாளர்களிடமிருந்து பெற்ற வருவாய் 16.4 கோடியாக இருந்தது. முந்தைய ஆண்டின் 8.29 கோடியுடன் ஒப்பிடுகையில் இது 98.6 சதவீதம் அதிகமாகும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1812195
புவி அறிவியல் அமைச்சகம்
கொங்கன் பகுதியின் ஒரு சில இடங்களில் அடுத்த 24 மணிநேரத்திற்கு அதி கனமழை எச்சரிக்கை; குஜராத் பிராந்தியத்துக்கு ஜூலை 4 முதல் 6 வரையான காலத்துக்கு அதி கனமழை எச்சரிக்கை
இந்திய வானிலை ஆய்வு மையத்தின் தேசிய வானிலை முன்கணிப்பு மையம்/புதுதில்லியில் உள்ள பிராந்திய வானிலை மையம் வெளியிட்டுள்ள அறிவிப்பு:
♦ மேற்கு கடற்கரைப் பகுதிகளில் அரபிக்கடலிலிருந்து வலிமையான ஈரப்பதத்துடன் மேற்கு/தென்மேற்கிலிருந்து வரும் காற்று மற்றும் தெற்கு குஜராத் மற்றும் அதனை ஒட்டிய பகுதிகளில் கீழ் வெப்ப மண்டலத்தில் புயல் சுழற்சி ஆகியவை இணைந்துள்ளதால், குஜராத் மாநிலத்தில் அடுத்த 4 முதல் 5 நாட்களில் பரவலாக கனமழை முதல் மிக கனமழை வரை பெய்ய அதிக வாய்ப்புகள் உள்ளன. இதே போல, கொங்கன் மற்றும் கோவா பகுதியில் அடுத்த 2 நாட்களுக்கு கனமழை முதல் மிக கனமழைக்கு வாய்ப்பு உள்ளது. கொங்கன் பகுதியில் அடுத்த 24 மணிநேரத்துக்கு ஓரிரு இடங்களில் மிக கனமழை பெய்யவும் வாய்ப்பு உள்ளது; இதேபோல, ஜூலை 4 முதல் 6 வரையான காலத்தில் குஜராத் பிராந்தியத்திலும், சௌராஷ்டிரா மற்றும் கட்ச் பகுதியில் அடுத்த 4 நாட்களுக்கும் மிக கனமழை பெய்ய வாய்ப்பு உள்ளது.
♦ வங்கக்கடலின் மேற்கு மத்திய மற்றும் அதனையொட்டிய வடமேற்கில், ஆந்திரப்பிரதேசத்தின் வடக்குக் கடலோரம் மற்றும் ஒடிசாவின் தெற்குக் கடலோரத்தில், கடல் மட்டத்திலிருந்து 7.6 கி.மீ., உயரம் வரை புயல் சுழற்சி நிலவி வருகிறது. இதன் காரணமாக, கிழக்கு மற்றும் அதனை ஒட்டிய மத்திய இந்திய பகுதிகளில் அடுத்த 4 முதல் 5 நாட்களுக்கு குறிப்பிட்ட சில பகுதிகளில் கனமழை முதல் மிக கனமழை பெய்வதுடன், பரவலாக மழை அல்லது இடிக்கு அதிக வாய்ப்புள்ளது.
♦ சராசரி கடல் மட்டத்தில் உள்ள குறைந்த காற்றழுத்தம், வழக்கமான நிலைக்கு அருகே உள்ளது. இது 24 மணி நேரத்தில், குறிப்பிட்ட பகுதியிலேயே இருக்க அதிக வாய்ப்புள்ளது. அரபிக்கடலிலிருந்து தாழ்வான வெப்பமண்டல அளவில் உள்ள மேற்கு/தென்மேற்கில் வலுவான ஈரப்பத இணைப்பு, வடமேற்கு இந்தியாவில் உள்ள நிலப்பகுதியிலும் நீடிக்க வாய்ப்புள்ளது. இதன் காரணமாக, அடுத்த 4 முதல் 5 நாட்களுக்கு வடமேற்கு இந்திய பகுதிகளில் பரவலான மழையும், குறிப்பிட்ட சில பகுதிகளில் கனமழையும் பெய்ய வாய்ப்புள்ளது.
♦ பயங்கர இடி மற்றும் மின்னலுக்கு வாய்ப்பு உள்ள பகுதிகள்: ஜம்மு பிராந்தியம், இமாச்சலப்பிரதேசம், உத்தராகண்ட், உத்தரப்பிரதேசம், மத்தியப்பிரதேசம், கிழக்கு ராஜஸ்தான், சத்தீஷ்கர், ஜார்க்கண்ட், பீகார், கடலோர ஆந்திரப்பிரதேசம் மற்றும் ஏனாம், ஒடிசா, கங்கையை ஒட்டிய மேற்குவங்கம் மற்றும் குஜராத் மாநிலங்களில் அடுத்த 12 மணிநேரத்துக்கு மிதமானது முதல் தீவிரமானது வரை இடி மற்றும் மின்னலுக்கு அதிக வாய்ப்பு உள்ளது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஓய்வூதியர் நலத் துறை ஏற்பாடு செய்த சிறப்பு தடுப்பு மருந்து வழங்கல் முகாமை மத்திய அமைச்சர் டாக்டர் ஜிதேந்திர சிங் பார்வையிட்டார்
சாணக்கியபுரியில் உள்ள குடிமை சேவைகள் அலுவலர்கள் நிறுவனத்தில் ஓய்வூதியம் மற்றும் ஓய்வூதியர்கள் நல துறையின் பணியாளர்கள் மற்றும் அவர்களது குடும்ப உறுப்பினர்களுக்காக பிரத்தியேகமாக ஏற்பாடு செய்யப்பட்ட தடுப்பு மருந்து வழங்கல் முகாமை வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான திரு ஜிதேந்திர சிங் இன்று பார்வையிட்டார்.
இரு வாரங்களில் நடத்தப்படும் இரண்டாவது முகாமான இதில் 18 வயது முதல் 44 வயது வரையிலான தகுதியுடைய அனைவருக்கும் கோவிஷீல்ட் தடுப்பூசி செலுத்தப்பட்டது. அனைத்து பணியாளர்கள் மற்றும் அவர்களது குடும்ப உறுப்பினர்களுக்கு தடுப்பு மருந்து வழங்குவதற்கான இலக்கை எட்ட பல தடுப்பூசி முகாம்களை பணியாளர், பொது மக்கள் குறைகள் மற்றும் ஓய்வூதியம் அமைச்சகம் ஏற்பாடு செய்து வருவதாக அமைச்சர் குறிப்பிட்டார்.
நோய் பரவலை தடுத்து சமூக இடைவெளியை உறுதி செய்வதற்காக திறந்தவெளி தோட்டத்தில் நடத்தப்பட்ட இன்றைய முகாமில் சுமார் 150 பேருக்கு தடுப்பு மருந்து வழங்கப்பட்டதாக டாக்டர் ஜிதேந்திர சிங் கூறினார். இதற்கு முன் இம்மாதத்தில் நடைபெற்ற முகாமில் 45 வயதுக்கு மேற்பட்ட அலுவலர்கள் மற்றும் அவர்களது குடும்பத்தினருக்கு தடுப்பூசி வழங்கப்பட்டது.
தகுதியுள்ள அனைத்து குடும்ப உறுப்பினர்களும் விரைந்து தடுப்பூசி செலுத்திக் கொள்ளுமாறு கேட்டுக்கொண்ட அமைச்சர், நேரத்தை வீணாக்காமல் அலுவலர்கள் தடுப்பு மருந்தை பெறுவதை ஊக்குவிக்கும் வகையில் முகாமுக்கு ஏற்பாடு செய்யப்பட்டதாக கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1727957
-----
(Visitor Counter : 181
பிரதமர் அலுவலகம்
கெர் பூஜா தினத்தையொட்டி திரிபுரா மக்களுக்குப் பிரதமர் வாழ்த்து
கெர் பூஜா தினத்தையொட்டி திரிபுரா மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இதுகுறித்து பிரதமர் தனது ட்விட்டரில் கூறியிருப்பதாவது:
மிகச் சிறப்பு வாய்ந்த கெர் பூஜா வாழ்த்துகள். இப்பண்டிகை திரிபுராவில் சிறந்த உற்சாகத்தின் அடையாளமாகவும், அனைவரது வாழ்விலும் மகிழ்ச்சியும், வளமையும் நிரம்ப பெற்றிருக்கும் என்று நான் நம்புகிறேன். அனைவரும் மகிழ்ச்சியுடனும், நல்லிணக்கத்துடனும் நல்ல ஆரோக்கியத்துடன் வாழட்டும்.
சிறப்பு சேவைகள் மற்றும் கட்டுரைகள்
அவசரத் தயார்நிலை குறித்து ஆய்வு செய்ய என்டிஎம்ஏ குழு கல்பாக்கம் வருகை
தேசிய பேரிடர் மேலாண்மை ஆணையத்தின் உறுப்பினர் திரு ராஜேந்திர சிங் தலைமையிலான குழு,
மூத்த ஆலோசகர் திரு எஸ்.கே.கோஷ், செங்கல்பட்டு மாவட்ட ஆட்சியர் திரு ஏ.ராகுல் நாத், உதவி ஆட்சியர் திருமதி.ஆர்.வி.ஷஜீவனா, இணை இயக்குநர்  டாக்டர் பிரியா ராஜ் ஆகியோருடனும், கமாண்டன்ட் திரு டி.அருண் தலைமையிலான தேசிய பேரிடர் மீட்புப்படை குழுவுடனும் , கல்பாக்கம் சென்னை அணுமின் நிலையத்தில் உள்ள கல்பாக்கம் அணுசக்தி துறை மையத்திற்குச் சென்று, அவசரகால தயார்நிலைத் திட்டத்தை ஆய்வு செய்தார். ஒருங்கிணைந்த கதிர்வீச்சு கண்காணிப்பு வசதி , கட்டுப்பாட்டு அறை, டர்பைன் உருவாக்கும் வசதி, புகுஷிமாவுக்குப் பின் அமைக்கப்பட்ட ஹூக்-அப் புள்ளிகள் மற்றும் மின்நிலையத்தில் உள்ள மற்ற அணுசக்தி வசதிகளை ஒரு பகுதியாக அவர்கள் பார்வையிட்டனர்.
இந்திரா காந்தி அணு ஆராய்ச்சி மையத்தின் இயக்குனர் டாக்டர் பி.வெங்கட்ராமன், ஐ.ஆர்.எம்.எஃப்-ல் உள்ள வசதிகளை விரிவாக விளக்கினார். மின்நிலைய இயக்குநர் ஸ்ரீ சுதிர் பி.ஷெல்கே, அவரது குழுவினருடன் பாதுகாப்பு அம்சங்கள், தயார்நிலை, சிஎஸ்ஆர் நடவடிக்கைகள் உள்ளிட்ட பொது விழிப்புணர்வு நடவடிக்கைகள் குறித்து விளக்கினர்.
என்டிஎம்ஏ குழு, அணுசக்தி அவசரகால தயார்நிலையின் உறுதியான தன்மை குறித்து திருப்தி தெரிவித்தது. கல்பாக்கம் பகுதிக்கு முதல்முறையாக வருகை தந்து, அணுசக்தி வல்லுனர்களின் சிறப்பான, பாராட்டத்தக்க குழுப்பணியைக் கண்டது மகிழ்ச்சி அளிக்கிறது.
தொழில்முறையின் தரம், போற்றத்தக்க ஒருங்கிணைப்பு முயற்சிகள், மிக உயர்ந்த ஒழுங்குமுறை, உள்ளூர் மக்கள் மற்றும் நிர்வாகத்துடனான தொடர்பு ஆகியவற்றால் என்டிஎம்ஏ குழு
ஈர்க்கப்பட்டது. முழு திருப்தியை வெளிப்படுத்திய அக்குழு, இதே போன்ற செயல்பாட்டை எதிர்காலத்திலும் சிறப்பாக தொடர வேண்டும் என்று வாழ்த்தியது.
குடியரசுத் தலைவர் செயலகம்
நாகாலாந்தில் குடியரசுத்தலைவர்; கல்வி, சாலை உள்கட்டமைப்பு மற்றும் நிதித்துறையை வலுப்படுத்துவதற்கான பல்வேறு திட்டங்களை தொடங்கி வைத்து அடிக்கல் நாட்டினார்
நாட்டின் இயற்கை உணவு கட்டமைப்பாக திகழ்வதற்கான திறன் வடகிழக்கு பிராந்தியத்திற்கு உள்ளது: குடியரசுத்தலைவர் முர்மு
நாகாலாந்து அரசு ஏற்பாடு செய்திருந்த கவுரவ வரவேற்பு நிகழ்ச்சியில் குடியரசுத்தலைவர் திருமதி திரௌபதி முர்மு கலந்து கொண்டார். கொஹிமாவில் இன்று , கல்வி, சாலை உள்கட்டமைப்பு மற்றும் நிதித்துறையை வலுப்படுத்துவதற்கான பல்வேறு திட்டங்களை தொடங்கி வைத்து அவர் அடிக்கல் நாட்டினார்.
இந்நிகழ்ச்சியில் பேசிய குடியரசுத்தலைவர் மாநிலத்தின் வளர்ச்சிக்கு உள்கட்டமைப்பை மேம்படுத்துவது முக்கியமான ஒன்றாக உள்ளது என்று கூறினார். மத்திய அரசின் கிழக்கு கொள்கையின்படி, வடகிழக்கு பிராந்தியத்தில் ஒட்டுமொத்தக் கட்சிக்கு கவனம் செலுத்துப்படுகிறது. பிரதமர் கிராம சாலைத் திட்டத்தின் கீழ் இன்று திறக்கப்பட்ட சாலைகள் மற்றும் பாலங்கள் இப்பிராந்தியத்தின் போக்குவரத்துக்கு ஊக்கமளிக்கும் என்று அவர் நம்பிக்கைத் தெரிவித்தார்.
நாகாலாந்து இளைஞர்கள் திறமையுடன் கூடிய படைப்பாளர்களாக திகழ்கின்றனர் என்று கூறினர். 80 சதவீதத்திற்கு மேற்பட்ட கல்வி அறிவுடன் திறன்மிக்க நாகாலாந்து இளைஞர்கள் ஆங்கில மொழியில் சிறந்து விளங்குவதாக அவர் தெரிவித்தார். நாடு முழுவதும் தகவல் தொழில்நுட்பம், விருந்தோம்பல் மற்றும் இதர துறைகளில் அவர்கள் பணியாற்றுவதாக குடியரசுத்தலைவர் குறிப்பிட்டார்.
-----
SM/IR/KPG/IDS
(Visitor Counter : 99
பிரதமர் அலுவலகம்
பல்வேறு யோகாசனங்களின் வீடியோக்களை பிரதமர் பகிர்ந்துள்ளார்
யோகப்பயிற்சி அளிக்கும் அளப்பரிய பலன்களை விளக்கும் வகையில் பிரதமர் திரு நரேந்திர மோடி பல்வேறு யோகாசனங்களின் வீடியோக்களை பகிர்ந்துள்ளார்.
இதுகுறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
“யோகப்பயிற்சி, உடலுக்கும், மனதுக்கும் வலிமை, அமைதி ஆகியவற்றை அளிக்கிறது. யோகப்பயிற்சியை நம் வாழ்வின் ஒரு அங்கமாக மாற்றிக் கொள்வதன் மூலம், அமைதியான மற்றும் ஆரோக்கியமான வாழ்வை வாழ முடியும். எனவே பல்வேறு யோகப்பயிற்சி சார்ந்த வீடியோக்களை பகிர்ந்திருக்கிறேன்.”
பெட்ரோலியம் மற்றம் இயற்கை எரிவாயு அமைச்சகம்
திரவ இயற்கை வாயுவை எரிவாயுவாகப் பயன்படுத்துவதன் பலன்கள் குறித்த பிரச்சாரத்தை தொடங்குமாறு திரு தர்மேந்திர பிரதான் வலியுறுத்தல்
திரவ இயற்கை வாயுவின் பலன்கள் குறித்து மக்கள் மற்றும் பயனாளர்கள் அறிந்து கொள்ளும் வகையில் பரப்புரையை முன்னெடுக்குமாறு இத்துறையின் பங்குதாரர்களுக்கு மத்திய பெட்ரோலியம் மற்றும் இயற்கை எரிவாயு அமைச்சர் திரு தர்மேந்திர பிரதான் அழைப்பு விடுத்தார்.
"திரவ இயற்கை வாயுவைப் போக்குவரத்து எரிபொருளாக பயன்படுத்துவது" குறித்த இணையக் கருத்தரங்கு ஒன்றில் இன்று பேசிய அவர், திரவ இயற்கை வாயு எதிர்காலத்துக்கான எரிபொருள் என்றும், மற்ற எரிபொருள்களுடன் ஒப்பிடும் போது அதன் விலை மற்றும் இதர சிறப்பம்சங்களைப் பற்றி துடிப்பான முறையில் எடுத்துரைக்க வேண்டும் என்றும் கூறினார்.
இந்த செய்தி சரியான முறையில் நுகர்வோர்களை எட்டினால், திரவ இயற்கை வாயுவின் குறைவான விலை அதிக அளவிலான வாடிக்கையாளர்களை ஈர்க்கும் என்று அமைச்சர் தெரிவித்தார்.
திரவ இயற்கை வாயு அபரிதமான அளவில் கிடைப்பதாகவும், அதன் வளர்ச்சிக்கான அனைத்து நடவடிக்கைகளையும் அரசு எடுத்து வருவதாகவும் திரு பிரதான் கூறினார். திரவ இயற்கை வாயுவை முன்னுரிமை எரிவாயுவாக எவ்வளவு விரைவில் பயன்படுத்த முடியுமோ அவ்வளவு சீக்கிரம் பயன்படுத்துவதை ஊக்கப்படுத்த வேண்டும் என்று அவர் மேலும் கூறினார்.
திரவ இயற்கை எரிவாயுவின் சுற்றுச்சூழல், பொருளாதாரம் மற்றும் வசதி ஆகிய நன்மைகளை எடுத்துரைக்க வேண்டும் என்று அவர் வலியுறுத்தினார்.
நாட்டை எரிவாயு சார்ந்த பொருளாதாரமாக மாற்றுவதை லட்சியமாகக் கொண்டுள்ள அரசு இதற்கு தேவைப்படும் உள்கட்டமைப்பு வசதிகளை செய்து வருவதாக அமைச்சர் கூறினார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1670605
பிரதமர் அலுவலகம்
போய்லா போய்ஷாக் தினத்தையொட்டி மகிழ்ச்சி, அமைதி, வளம் பெற பிரதமர் வாழ்த்து தெரிவித்துள்ளார்
போய்லா போய்ஷாக் தினத்தையொட்டி இனிய புத்தாண்டு வாழ்த்துக்களைப் பிரதமர் திரு நரேந்திர மோடி தெரிவித்துள்ளார்.
ட்விட்டரில் பிரதமர் கூறியிருப்பதாவது:
"போய்லா போய்ஷாக் நாளில் வாழ்த்துக்கள். இந்த சிறப்பான விழா வங்காள கலாச்சாரத்தின் சிறப்பை வெளிப்படுத்துகிறது. வரும் ஆண்டு மகிழ்ச்சி, அமைதி, வளம் ஆகியவற்றைக் கொண்டுவரும் என்று நான் நம்புகிறேன். உங்களின் விருப்பங்கள் அனைத்தும் நிறைவேறட்டும்."
பிரதமர் அலுவலகம்
ரம்ஜான் புனித மாத தொடக்கத்தையொட்டி மக்களுக்கு பிரதமர் வாழ்த்து
ரம்ஜான் புனித மாத தொடக்கத்தையொட்டி பிரதமர் திரு நரேந்திர மோடி, தமது நல்வாழ்த்துக்களைத் தெரிவித்துள்ளார்.
பிரதமர் வெளியிட்டுள்ள ட்விட்டர் பதிவில்;
“ரம்ஜான் புனித மாத தொடக்கத்தையொட்டி நல்வாழ்த்துக்கள். புனித மாதம், மக்கள் ஏழைகளுக்கு சேவை புரிவதை ஊக்குவிக்கட்டும். அத்துடன், நமது சமுதாயத்தில் அமைதி, நல்லிணக்கம் மற்றும் கருணை ஆகியவற்றை இது மேம்படுத்தட்டும்” என்று தெரிவித்துள்ளார்.
சுரங்கங்கள் அமைச்சகம்
கனிமங்களுக்கான ராயல்டி விகிதங்கள் திருத்தம்
கனிமங்கள் மீதான விகிதங்கள் சுரங்கங்கள் மற்றும் கனிமங்கள்  சட்டம் 1957 பிரிவு 9, துணைப்பிரிவு ன்கீழ், அவ்வப்போது திருத்தப்பட்டு வருகின்றன. கடைசியாக ராயல்டி விகிதங்கள், 01.09.2014 அன்று திருத்தப்பட்டன.
சுரங்க அமைச்சகம், 27.10.2021 அன்று பிறப்பித்த உத்தரவின்படி, கனிமங்களின் ராயல்டி விகிதங்களை மதிப்பீடு செய்ய ஒரு குழு அமைக்கப்பட்டுள்ளது. டன் அடிப்படையில் ராயல்டி விகிதங்கள் கணக்கிடப்படுகிறது. குழு தனது அறிக்கையை 07.03.2022 அன்று தாக்கல் செய்தது.
சுரங்கங்கள் மற்றும் கனிமங்கள் சட்டம் 1957 பிரிவு 9-ன்படி, ஒவ்வொரு சுரங்க குத்ததையாளரும், அட்டவணை இரண்டில் குறிப்பிடப்பட்டுள்ள ராயல்டி விகிதங்களின்படி, வெளியேற்றப்பட்ட அல்லது பயன்படுத்திய முக்கிய கனிமங்களுக்கு ராயல்டி செலுத்த வேண்டும். சுரங்கங்கள் மற்றும் கனிமங்கள்  சட்டம் 1957, எம்எம்டிஆர் சட்டப்பிரிவு 9ன்படி, ஒரு கனிமத்துக்கான ராயல்டி விகிதத்தை மத்திய அரசு அறிவிக்கும். தொடர்புடைய மாநில அரசுகளால் ராயல்டி விகிதங்கள் வசூலிக்கப்பட்டு, சேமித்து வைக்கப்படுகிறது.
இந்த தகவலை மத்திய நிலக்கரி சுரங்கம் மற்றும் நாடாளுமன்ற விவகாரங்கள் துறை இணையமைச்சர் திரு.பிரஹலாத் ஜோஷி, மக்களவையில் எழுத்துப்பூர்வமாக அளித்த பதிலில் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
இதுவரை சுமார் 29.68 கோடி கொவிட் தடுப்பூசிகள் மாநிலங்களுக்கும் யூனியன் பிரதேசங்களுக்கும் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை, 29.68 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது.
இன்று காலை 8 மணி வரையிலான தரவுகளின் அடிப்படையில், மொத்தம் 27,76,26,985 டோஸ் தடுப்பூசி  பயன்படுத்தப்பட்டுள்ளன.
சுமார் 1.92 கோடி  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
அடுத்த மூன்று நாட்களில் கூடுதலாக 39,07,310 தடுப்பூசி டோஸ்களை மத்திய அரசு, மாநிலங்களுக்கும் யூனியன் பிரதேசங்களுக்கும் வழங்கவிருக்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1729605
சுகாதாரம் மற்றும் குடும்ப நலத்துறை அமைச்சகம்
தொடர்ச்சியாக 13வது நாளாக, 10 லட்சத்துக்கும் குறைவானோருக்கு கொவிட் சிகிச்சை
நாட்டில் தொடர்ந்து 13 நாளாக, 10 லட்சத்துக்கும் குறைவானோர் கொவிட் சிகிச்சை பெற்று வருகின்றனர்.
இன்று கொவிட் சிகிச்சை பெறுபவர்களின் எண்ணிக்கை 9,37,625. நேற்றைய எண்ணிக்கையை விட 7,371 பேர் குறைவு.
வார இறுதி நாட்கள் விடுமுறையாக இருந்தாலும், கடந்த வியாழன், வெள்ளி, சனி ஆகிய நாட்களில் முறையே, 10,97,947, 11,32,675 மற்றும் 11,42,131 பரிசோதனைகள் மேற்கொள்ளப்பட்டன.
நாட்டின் தினசரி பரிசோதனையில் அதிவேக உயர்வு ஏற்பட்டுள்ளது.ஒவ்வொரு நாளும் 15 லட்சத்துக்கும் மேற்பட்ட பரிசோதனைகள் செய்யப்படுகின்றன.
தினசரி சராசரியாக 11.5 லட்சம் கொவிட் பரிசோதனைகள் மேற்கொள்ளப்படுகின்றன.
கடந்த ஜனவரி மாதம் ஒன்றாக இருந்த பரிசோதனை எண்ணிக்கை, இன்று 7.89 கோடியை கடந்துள்ளது. சிகிச்சை பெறுபவர்களின் வீதத்தில் ஒரு சரிவு காணப்படுகிறது. நோய் பாதிப்புக்கு ஆளாகும் வீதம் குநை்துள்ளது. சிகிச்சை பெறுபவர்களின் எண்ணிக்கையும் குறைந்து வருகிறது. கொவிட்-19 தொற்று பரவலை கட்டுப்படுத்துதில், கொவிட்-19 பரிசோதனை சிறந்த உபகாரமாக உள்ளது.
அதிகளவிலான பரிசோதனை மூலம் நோயாளிகள், விரைவில் அடையாளம் காணப்பட்டு, முறையாக தனிமைப்படுத்தி, சிறப்பான சிகிச்சை அளிக்கப்படுகிறது. இதனால், கொவிட்-19 இறப்பு வீதம் குறைந்துள்ளது.
நாட்டில் குணமடைவோர் வீதம் தொடர்ந்து அதிகரிக்கிறது. கடந்த 24 மணி நேரத்தில் 82,260 பேர் குணடைந்துள்ளனர். அதே நேரத்தில் 75,829 பேருக்கு புதிதாக தொற்று ஏற்பட்டுள்ளது. சமீப காலமாக சிகிச்சை பெறுபவர்கடை விட குணமடைந்தோர் எண்ணிக்கை அதிகரித்துள்ளது.
இந்தியாவில் குணமடைந்தோர் மொத்த எண்ணிக்கை இன்று 55 லட்சத்தை கடந்து விட்டது.. குணமடைவோர் எண்ணிக்கை அதிகரிப்பதன் மூலம், குணமடைவோர் வீதமும் அதிகரிக்கிறது. தற்போது இந்த அளவு 84.13 %-மாக உள்ளது.
புதிதாக குண்மடைந்தவர்களில் 75.44 சதவீதத்தினர் 10 மாநிலங்கள்/யூனியன் பிரதேசங்களைச் சேர்ந்தவர்கள்.
சிகிச்சை பெறுபவர்கள் எண்ணிக்கையில் முதல் இடத்தில் உள்ள மகாராஷ்டிர மாநிலம், குணமடைவோர் எண்ணிக்கையிலும் முதல் இடத்தில் உள்ளது. அடுத்ததாக கர்நாடகா மற்றும் ஆந்திரா உள்ளது.
நாட்டில் சிகிச்சை பெறுபவர்களில் 77.11% பேர். 10 மாநிலங்கள்/யூனியன் பிரதேசங்களில் உள்ளனர். நாட்டில் சிகிச்சை பெறுபவர்களின் வீதம் 14.32 சதவீதமாக குறைந்துள்ளது.
கடந்த 24 மணி நேரத்தில் 940 பேர், கொரோனாவுக்கு பலியாகியுள்ளனர்.
நிதி அமைச்சகம்
தேசிய ஓய்வூதிய திட்ட அறக்கட்டளையின் புதுப்பிக்கப்பட்ட இணையதளம் துவக்கம்
ஓய்வூதிய நிதி ஒழுங்குமுறை மற்றும் மேம்பாட்டு ஆணையத்தின்  தலைவர் டாக்டர். தீபக் மொஹந்தி, தேசிய ஓய்வூதிய திட்ட அறக்கட்டளையின் புதுப்பிக்கப்பட்ட இணையதளத்தை அறிமுகப்படுத்தினார்.
https://npstrust.org.in என்ற இந்த புதிய இணையதளமானது, பயனர் அனுபவத்தை மேம்படுத்தும். அத்துடன் தேசிய ஓய்வூதிய அமைப்பு  மற்றும் அடல் பென்ஷன் திட்டம்  தொடர்பான தகவல்களையும் வழங்கும்.
இந்தப் புதிய இணையதளம் கணிணி மற்றும் மொபைல் சாதனங்களுக்கு உகந்ததாக ஒரு நேர்த்தியான மற்றும் வடிவமைப்பைக் கொண்டுள்ளது. இது மக்களின் தேவைகளை சிறப்பாகப் பூர்த்தி செய்ய புதிய அம்சங்கள் மற்றும் மேம்பாடுகளைக் கொண்டுள்ளது.
தேசிய ஓய்வூதிய திட்ட அறக்கட்டளை அதன் சேவைகள் மற்றும் டிஜிட்டல் முயற்சிகளை மேலும் மேம்படுத்துவதில் உறுதியாக உள்ளது. இதன் மூலம் அதனைப் பயன்படுத்துபவர்களுக்கு சிறந்த அனுபவத்தை வழங்குகிறது
உள்துறை அமைச்சகம்
பல நுழைவுக்கான உரிமத்துடன் வாழ்நாள் விசா வசதியுடைய OCI அட்டைதாரர்கள் இந்தியாவுக்கு வர தற்காலிகமாக தடை செய்யப்பட்டுள்ளது. இது சர்வதேச விமான பயணிகள் இந்தியாவிற்கு வந்து செல்வதற்கான தடை நீங்கும் வரை அமலில் இருக்கும்.
மத்திய உள்துறை அமைச்சகம் ஒரு உத்தரவை பிறப்பித்துள்ளது. அதில், எந்தவொரு நோக்கத்திற்காகவும் இந்தியாவுக்கு வருவதற்காக வழங்கப்படும் பல நுழைவு வாழ்நாள் விசா வசதி கொண்ட  அட்டைதாரர்களாக பதிவு செய்யப்பட்ட நபர்கள் இந்தியா திரும்ப தற்காலிகமாக தடை பிறப்பிக்கப்பட்டுள்ளது. இந்த தடையானது, இந்தியாவிற்கு வந்து செல்லும் சர்வதேச விமான பயணிகளின் தடை நீக்கப்படும் வரை தொடரும்.
இந்த காலகட்டத்தில் கட்டாய காரணங்களுக்காக இந்தியா வர விரும்பும் எந்தவொரு வெளிநாட்டவரும் அருகிலுள்ள இந்திய தூதரகங்கள் தொடர்பு கொள்ள வேண்டும். மேலும், ஏற்கனவே இந்தியாவில் இருக்கும் வெளிநாடு வாழ் இந்தியர் அட்டை வைத்திருக்கும் நபர்கள், எந்த நேரத்திலும் இந்தியாவில் தங்குவது செல்லுபடியாகும். இது குறித்து அரசு வெளியிட்டுள்ள அரசாணை விவரங்களை தெரிந்து கொள்ள Click here to see Official Order இங்கே தொடர்பு கொள்ளவும்.
சுற்றுச்சூழல் மற்றும் வனத்துறை அமைச்சகம்
உலகப் புலிகள் நாளையொட்டி புலிகள் கணக்கெடுப்பு பற்றிய விரிவான அறிக்கையை மத்திய சுற்றுச்சூழல் துறை அமைச்சர் வெளியிடவுள்ளார்
2020ஆம் ஆண்டுக்கான உலகப் புலிகள் நாளையொட்டி, அனைத்திந்திய புலிகள் மதிப்பீடு 2018 விரிவான நான்காவது அறிக்கையை மத்திய சுற்றுச்சூழல் அமைச்சர் திரு.பிரகாஷ் ஜவடேகர் வெளியிட உள்ளார்.
இதையொட்டிய நிகழ்ச்சி புதுதில்லியில் உள்ள தேசிய ஊடக மையத்தில் 28 ஜூலை 2020 அன்று காலை 11 மணிக்கு நடைபெறும். இந்தநிகழ்ச்சி இங்கு கொடுக்கப்பட்டுள்ள இணைப்பில் https://youtu.be/526Dn0T9P3E நேரடியாக ஒளிபரப்பப்படும்.. நாடு முழுவதிலும் இருந்து சுமார் 500 பேர் இந்த நிகழ்ச்சியில் பங்கேற்பார்கள் என்று எதிர்பார்க்கப்படுகிறது.
ரஷ்யாவில் செயின்ட் பீட்டர்ஸ்பர்க் என்னுமிடத்தில், புலிகள் நடமாடும் இடங்களுக்குட்பட்ட பகுதிகளில் உள்ள நாடுகளின் தலைவர்கள், புலிகள் பாதுகாப்பு தொடர்பான செயின்ட் பீட்டர்ஸ்பர்க் பிரகடனத்தில் கையெழுத்திட்டு 2022ஆம் ஆண்டுக்குள் புலிகளின் எண்ணிக்கையை இரட்டிப்பாக்குவது என்று உறுதிபூண்டுள்ளனர். இக்கூட்டத்தின்போது ஜூலை 29 தினத்தை உலகம் முழுவதும் உலகப் புலிகள் நாளாகக் கொண்டாட வேண்டும் என்று முடிவெடுக்கப்பட்டது. புலிகள் பாதுகாப்பு குறித்து விழிப்புணர்வை உருவாக்கவும், அதன் அவசியம் குறித்து பரவச் செய்வதற்காகவும் உலக புலி நாள் கொண்டாடப்படுகிறது.
சென்ற ஆண்டு இதே நாளில் பிரதமர் திரு.நரேந்திரமோடி இந்தியாவில், புலிகளின் எண்ணிக்கையை இரட்டிப்பாக்க வேண்டும் என்பதற்காக நிர்ணயிக்கப்பட்ட இலக்கு ஆண்டான 2022ஆம் ஆண்டுக்கு, நான்கு ஆண்டுகள் முன்னதாகவே இந்தியாவில் புலிகள் எண்ணிக்கையை இரட்டிப்பாக்க முடியும் என்று அறிவித்திருந்தார். 2010 ஆம் ஆண்டில் செயின்ட் பீட்டர்ஸ்பர்க் புலிகள் பாதுகாப்பு சம்பந்தமான பிரகடனத்தில் 2022ஆம் ஆண்டுக்குள் புலிகளின் எண்ணிக்கையை இரட்டிப்பாக்க வேண்டும் என்று முடிவு எடுக்கப்பட்டிருந்தது. தற்போது உலகத்தில் உள்ள மொத்த புலிகள் எண்ணிக்கையில் 70 சதவிகித புலிகள் இந்தியாவில் உள்ளன.
இந்தியாவில் உள்ள சிறிய காட்டுப் பூனைகள் பற்றிய சுவரொட்டி ஒன்றையும் மத்திய சுற்றுச்சூழல் அமைச்சர் வெளியிடுவார். இந்நிகழ்ச்சியை இந்த இணைப்பில் https://youtu.be/526Dn0T9P3E காணலாம்.
நிலக்கரி அமைச்சகம்
இந்திய நிலக்கரி நிறுவனம் பயன்படுத்தப்படாத முப்பது சுரங்கப்பகுதிகளை சுற்றுச்சூழல் சுற்றுலாத்தலங்களாக மாற்றியுள்ளது
இந்திய நிலக்கரி நிறுவனம் பயன்படுத்தப்படாத சுரங்கங்களை சுற்றுச்சூழல் பூங்காக்களாக மாற்றியுள்ளது, சுற்றுச்சூழல் சுற்றுலாத்தலங்களாக பிரபலமடைந்துள்ளது. இந்த சுற்றுச்சூழல் பூங்காக்கள் மற்றும் சுற்றுலாத் தலங்கள் உள்ளூர் மக்களின் வாழ்வாதாரமாக விளங்குகிறது.
கஞ்ஜன் பூங்கா, ஈசிஎல், கோகுல் சுற்றுச்சூழல் கலாச்சார பூங்கா, பிசிசிஎல், கெனப்பாரா சுற்றுச்சூழல் சுற்றுலாத் தளம் மற்றும் அனன்யா வாடிகா, எஸ்ஈசிஎல், கிருஷ்ணஷீலா சுற்றுச்சூழல் மறுசீரமைப்பு பகுதி, மத்வானி சுற்றுச்சூழல் பூங்கா, என்சிஎல், ஆனந்தா மருத்துவத் தோட்டம், எம்சிஎல், பாலகங்காதர் திலக் சுற்றுச்சூழல் பூங்கா, டபிள்யுசிஎல், சந்திரசேகர ஆசாத் சுற்றுச்சூழல் பூங்கா, சிசிஎல் ஆகியவை பிரபலமான நிலக்கரி சுரங்கச் சுற்றுலாத் தலங்களாகும்.
(
மின்னணு மற்றும் தகவல் தொழில்நுட்பம்
ஆரோக்கிய சேது இப்போது திறந்தநிலை ஆதாரம்
2020 ஏப்ரல் 2-ம் தேதி, இந்தியா ஆரோக்கிய சேது என்னும் கைபேசி செயலியைத் தொடங்கியது. புளூடூத் அடிப்படையிலான இந்தச் செயலி, கொவிட்-19 பரவுவதைக் கட்டுப்படுத்தும் முயற்சிகளுக்கு உதவும் வகையில், தொற்று தொடர்பைக் கண்டறிதல், பாதிப்பு அதிகமான பகுதிகளை வரையறுத்துல், கொவிட்-19 பற்றிய உரிய தகவல்களைப் பரப்புதல் ஆகிய நோக்கங்களுக்காகத் தொடங்கப்பட்டது. மே 26-ம் தேதி நிலவரப்படி, இந்தச் செயலியை 114 மில்லியன் பேர் பயன்படுத்துகின்றனர். இது எந்த தொடர்பு செயலி பயன்பாட்டை விடவும் அதிகமாகும். இந்தச் செயலி 12 மொழிகளில், ஆன்ட்ராய்டு, ஐஓஎஸ் தொலைபேசிகளிலும், கைஓஎஸ் தளங்களிலும் கிடைக்கிறது. நாட்டின் பல்வேறு பகுதிகளையும் சேர்ந்த மக்கள் ஆரோக்கிய சேது செயலியை தங்களையும், தங்கள் அன்புக்குரியவர்களையும், நாட்டையும் பாதுகாத்துக் கொள்வதற்காகப் பயன்படுத்தி வருகின்றனர். சேது செயலி ஒரு மெய்க்காவலர் என்று பல இளைஞர்கள் தெரிவிக்கின்றனர்.ஆரோக்கியாவின் முக்கிய தூண்கள் வருமாறு.
இந்தியாவின் கொள்கையின்படி ஆரோக்கிய சேது வெளிப்படைத் தன்மையுடனும், அந்தரங்கத் தகவல்கள் பாதுகாப்பையும் கொண்டது. திறந்தநிலை மென்பொருள் ஆதாரம் என்னும் இந்திய கொள்கைக்கு ஏற்ப, ஆரோக்கிய சேதுவின் ஆதாரக்குறியீடு தற்போது திறந்தநிலை ஆதாரமாக உருவாக்கப்பட்டுள்ளது. செயலியின் ஆன்ட்ராய்டு பதிப்புக்கான ஆதாரக் குறியீடு ஆய்வுக்காகவும், கூட்டு செயல்பாட்டுக்காகவும் https://github.com/nic-delhi/AarogyaSetu_Android.git.-ல் கிடைக்கிறது. செயலியின் ஐஓஎஸ் பதிப்பு, அடுத்த இரண்டு வாரங்களுக்குள் திறந்தநிலை ஆதாரமாக வெளியிடப்படும். அதன் சர்வர் குறியீடு அதன் தொடர்ச்சியாக வெளியிடப்படும். ஆரோக்கிய சேது செயலியின் 98% பயன்பாட்டாளர்கள் ஆன்ட்ராய்டு தளத்தைச் சேர்ந்தவர்கள் ஆவர்.
ஆதாரக் குறியீட்டை, உருவாக்கும் சமூகத்துக்கு திறந்து விட்டிருப்பது, வெளிப்படைத்தன்மை மற்றும் கூட்டுறவில் நமக்கு இருக்கும் தொடர்ச்சியான ஈடுபாட்டைப் பிரதிபலிக்கிறது. ஆரோக்கிய சேதுவின் முன்னேற்றம், அரசு, தொழில்துறை, கல்வித்துறை, மக்கள் ஆகியோருக்கிடையிலான கூட்டுறவுக்கு மிகச்சிறந்த உதாரணமாகும். திறமையான இளம் தொழில்நுட்ப வல்லுநர்கள் அல்லும், பகலும் பாடுபட்டு, தங்கள் கடின உழைப்பால், உலகத்தரம் வாய்ந்த இந்தச் செயலியை உருவாக்கியுள்ளனர். பொது வெளியில் ஆதாரக் குறியீட்டை வெளியிட்டதன் மூலம், நாம் கூட்டுறவை விரிவுபடுத்தும் நோக்கத்தைக் கொண்டிருக்கிறோம் என்பது புலப்படும். நம் நாட்டின் மக்கள் மற்றும் திறமையான இளைஞர்கள் மத்தியில் உள்ள தொழில்நுட்பத்திறனை இதில் ஈடுபடுத்தவும், மேலும், வலுவான, பாதுகாப்பான தொழில்நுட்பத் தீர்வை கூட்டாகக் கட்டமைத்து, பெருந்தொற்றுக்கு எதிராக போராடி வரும் முன்கள சுகாதாரப் பணியாளர்களுக்கு பெரிதும் உதவவும் இது வழிவகுக்கும்.